arnastofnun/IGC-2024 huggingface dataset:
Stóri dani

Stóri dani er afbrigði af hundi, þekktur fyrir stærð sína. Hann er einn af stærstu hundategundunum. Núverandi heimsmetshafi; 109 cm að stærð frá loppu til herðakambs og 220 cm frá höfði til rófu, er George.
Evrópukeppnin í knattspyrnu 2004

Evrópukeppnin í knattspyrnu 2004, oft nefnd EM 2004, var í 12. skiptið sem Evrópukeppnin í knattspyrnu fór fram. Mótið fór fram í Portúgal dagana 12. júní til 4. júlí 2004. Landslið Grikkja fóru óvænt með sigur úr bítum í 1-0 sigri gegn Portúgal en mótið var aðeins þriðja stórmót Grikkja og það fyrsta sem þeim tókst að sigra leik.
Studio Ghibli

Studio Ghibli, Inc. (株式会社スタジオジブリ, Kabushiki-gaisha Sutajio Jiburi) er japanskt anime og manga myndver stofnað árið 1985 af leikstjórunum Hayao Miyazaki og Isao Takahata auk framleiðndans Toshio Suzuki. Myndverið er þekkt fyrir hinar mörgu Anime bíómyndir sem það hefur framleitt. Síðan myndverið var stofnað hafa leikstjórarnir Tomomi Mochizuki, Yoshifumi Kondō, Hiroyuki Morita, Gorō Miyazaki (Sonur Hayao Miyasaki) og Hiromasa Yonebayashi einnig leikstýrt myndum sem framleiddar hafa verið af myndverinu og Joe Hisaishi hefur samið tónlist við allar myndir Hayao Miyasaski.

Helstu útgefnu verk.

Myndirnar The Castle of Cagliostro, The Little Norse Prince og Nausicaä of the Valley of the Wind eru gjarnan flokkaðar með hinum bíómyndum myndversins en voru hins vegar allar gerðar og framleiddar fyrir 1985, áður en myndverið var opinberlega stofnað.
Lög frá liðnum árum 1 og 2

Lög frá liðnum árum er 33 snúninga LP hljómplata gefin út af Íslenzkum tónum árið 1960.

Á henni flytja ýmsir listamenn íslensk dægurlög, áður útgefin á 78 snúninga plötum. Forsíðumyndina úr Hallargarðinum í Reykjavík tók Helgi Angantýsson
Thomas Ravenscroft

Thomas Ravenscroft (um 1582 eða 1592 – 1635) var enskt tónskáld og þjóðlagasafnari sem er þekktastur fyrir alþýðutónlist sína, einkum keðjusöngva á borð við "Þrjár blindar mýs" sem birtust í þremur þjóðlagasöfnum: "Pammelia" (1609), "Deuteromelia or The Seconde Part of Musicks Melodie" (1609) og "Melismata" (1611).
Hans Wingaard Friis

Hans Wingaard Friis (12. janúar 1870 – 1936) var norskur útgerðarmaður og kaupsýslumaður frá Álasundi sem stundaði útgerð frá Hafnarfirði um nokkurra ára skeið í upphafi 20. aldar.

Hann hafði efnast í Noregi á veiðum og verkun saltsíldar og saltfisks og árið 1904 kom hann til Íslands og gerði út línuveiðibáta frá Hafnarfirði. Var hann frumkvöðull í þeim veiðum og í kjölfarið fóru fleiri að stunda veiðar á línubátum þaðan. Friis fékk viðurkenningu frá Noregskonungi fyrir frumkvöðlastarf sitt. Fyrirtæki hans varð gjaldþrota árið 1909 í kjölfar verðfalls árið áður og flutti hann þá til Bandaríkjanna og bjó þar uns hann lést í Seattle árið 1936.

Friis var áhugaljósmyndari og tók mikið af myndum í Hafnarfirði og á fleiri útgerðarstöðum þar sem Norðmenn voru fyrirferðarmiklir, eins og Siglufirði, Seyðisfirði og Reyðarfirði. Í glerplötusafni hans, sem varðveitt er í Álasundii, er meðal annars elsta myndasyrpa frá Siglufirði sem vitað er um. Hann myndaði einnig íþróttamót, konungskomuna 1907 og fleira og þykir safn hans merkilegt, en það var óþekkt hérlendis til skamms tíma. Sýning á Íslandsmyndum hans var haldin á vegum Þjóðminjasafns Íslands 2007 og í tengslum við hana kom út ljósmyndabókin "Auga gestsins" sem hafði að geyma margar af myndum Friis.
Millennium Stadium

Millennium Stadium (velska: "Stadiwm y Mileniwm") er þjóðaríþróttaleikvangur Wales, í höfuðborginni Cardiff. Þetta er heimavöllur velska landsliðsins í ruðningi og hýsir líka oft leiki velska landsliðsins í knattspyrnu. Leikvangurinn er líka notaður fyrir alls kyns stórviðburði og tónleika. Hann tekur 74.500 manns í sæti.
Du cidre pour les étoiles

Du cidre pour les étoiles (íslenska: "Eplavín fyrir geimverurnar") er 26. Svals og Vals-bókin og sú sjötta eftir Fournier. Hún birtist sem framhaldssaga í teiknimyndablaðinu Sval árið 1975 og kom út á bókarformi árið 1976. Bókin hefur enn ekki verið gefin út á íslensku.

Söguþráður.

Svalur og Valur halda á fund Sveppagreifans en komast að því að Sveppaborg er í hers höndum. Skepnur bændanna í héraðinu hegða sér undarlega og eru skiptar skoðanir um hvort fljúgandi furðuhlutum eða tilraunum greifans sé um að kenna. Í ljós kemur að greifinn hýsir hóp geimvera, "les ksoriens" frá fjarlægri plánetu. Með hjálp sérstaks búnaðar geta greifinn og geimverurnar talað saman, en að öðru leyti eru hljóð gestanna of há fyrir mannseyrað þótt önnur dýr nemi þau.

Geimverurnar eru sólgnar í eplavín og hnupla því frá bændum í nágrenninu. Í slíkum ránsleiðangri skýtur taugaveiklaður eplabóndi eina geimveruna og særir hana. Það verður til þess að erlendir leyniþjónustumenn sem voru að njósna um greifann komast yfir eitt geimskipanna.

Geimverurnar vilja endurheimta skipið, á sama tíma og reiðir íbúar Sveppaborgar hyggjast ráðast á setrið, þar sem þeir kenna greifanum um hina dularfullu atburði. Svalur og Valur yfirbuga erlendu njósnarana, ná geimskipinu og geimverurnar yfirgefa Jörðina í tæka tíð. Nokkrum mánuðum síðar fregna félagarnir þó að Sveppagrefinn hafi fest kaup á eplavínsgerð og taki reglulega á móti gestum utan úr geimnum.
Raymond Chandler

Raymond Thornton Chandler (23. júlí, 1888 – 26. mars, 1959) var bandarískur rithöfundur þekktastur fyrir leynilögreglusögur sínar um Philip Marlowe á borð við "Svefninn langa" ("The Big Sleep"). Hann hóf ritstörf 44 ára gamall eftir að hann missti starf sitt sem stjórnarmaður í olíufyrirtæki. Hann lauk við sjö skáldsögur sem höfðu mikil áhrif á bandarískar bókmenntir og hafa allar nema ein verið kvikmyndaðar. Philip Marlowe er, ásamt Sam Spade Dashiell Hammetts, hin dæmigerði einkaspæjari í hugum fólks. Humphrey Bogart hefur leikið báðar þessar persónur í kvikmyndum.

Af skáldsögum Chandlers hafa "Svefninn langi" og "Litla systir" ("The Little Sister") komið út á íslensku.
Jean-Paul Belmondo

Jean-Paul Belmondo (9. apríl 1933–6. september 2021) var franskur leikari sem upphaflega sló í gegn í kvikmyndum eftir leikstjóra frönsku nýbylgjunnar á 7. áratug 20. aldar. Hann vakti fyrst athygli í kvikmyndinni "Lafmóður" ("À bout de souffle") eftir Jean-Luc Godard frá 1960. Hátindi frægðar sinnar náði hann þó á 8. áratugnum þegar hann lék aðalhlutverk í fjölda vinsælla spennumynda eftir ýmsa leikstjóra. Eftir miðjan 9. áratuginn sneri hann aftur í leikhúsið og eftir heilablóðfall árið 2001 hætti hann að mestu að leika.
Alberto Sordi

Alberto Sordi (15. júní 1920 – 24. febrúar 2003) var ítalskur leikari og leikstjóri sem er þekktastur fyrir hlutverk sín í ítölskum gamanmyndum á blómaskeiði þeirra á 6. og 7. áratug 20. aldar, ásamt Vittorio Gassman, Nino Manfredi, Ugo Tognazzi og Marcello Mastroianni. Hann sló fyrst í gegn í kvikmyndunum "Hvíti furstinn" ("Lo sceicco bianco" - 1952) og "Slæpingi" ("I vitelloni" - 1953) eftir Federico Fellini. Hann þróaði þar persónu ungs sjálfhverfs slæpingja af lágum stigum, en í síðari gamanmyndum varð hann einkum þekktur fyrir hlutverk hins dæmigerða Ítala, sem henti gaman að smáborgaraskap og staðalmyndum. Meðal annarra þekktra mynda hans eru "Hermenn á heimleið" ("Tutti a casa" - 1960), "Fumo di Londra" (1966) og "Un borghese piccolo piccolo" (1977).

Í tilefni af aldarafmæli fæðingar rómverska leikarans var kvikmyndin "Permette? Alberto Sordi" sýnd.
New Line Cinema

New Line Film Productions Inc. oftast kallað New Line Cinema er bandarískur kvikmyndaframleiðandi stofnaður árið 1967. Fyrirtækið varð dótturfyrirtæki Time Warner árið 1996. Það var sameinað Warner Bros. árið 2008 eftir vonbrigði með fjárhagslega útkomu kvikmyndarinnar "Gyllti áttavitinn".
Ásta Laufey Jóhannesdóttir

Ásta Laufey Jóhannesdóttir (14. ágúst 1906 – 1. nóvember 1991) var reykvísk íþróttakona og afreksmanneskja á sviði sundíþróttarinnar.

Ævi og störf.

Ásta var fædd og uppalin í Reykjavík, dóttir Jóhannesar Magnússonar kaupmanns og Dóróteu Þórarinsdóttur. Hún iðkaði sund með Sundfélaginu Ægi. Þann 4. ágúst 1928, þreytti hún fyrst kvenna "Viðeyjarsund" milli Viðeyjar og Reykjavíkur. Áður höfðu Erlingur Pálsson og Benedikt G. Waage unnið slíkt afrek.
Ísland á sumarólympíuleikunum í Sydney 2000

Ísland sendi lið á Sumarólympíuleikana 2000 í Sydney, Ástralíu.
Óðinn syngur vinsæl lög

Óðinn syngur er 45-snúninga hljómplata gefin út af Íslenzkum tónum árið 1960. Á henni flytur Óðinn Valdimarsson tvö lög ásamt Atlantic kvartettinum. Kvartettinn skipuðu Finnur Eydal, saxófónn, klarinett, bongótromma, Ingimar Eydal, píanó, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á marakas í "Einsa kalda úr Eyjunum". Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: Nera í Osló.

Lagalisti.

Lögin komu bæði út á EXP-IM 69 en voru endurútgefin á þessari plötu.
Uppsprettan

Uppsprettan (e. "The Fountainhead") er skáldsaga eftir rússnesk-bandarísku skáldkonuna Ayn Rand. Hún kom út árið 1943. Skáldsagan fjallar um baráttu hins sjálfstæða, skapandi einstaklings gegn þeim sem vilja annaðhvort kaupa hann til fylgis við sig eða fá hann til að fylgja almenningsálitinu. Aðalsöguhetjan er arkitektinn Howard Roark. Bókin var kvikmynduð árið 1949 með Gary Cooper í aðalhlutverkinu.

Bókin kom út í íslenskri þýðingu Þorsteins Siglaugssonar 1990 og nefndist þá "Uppruninn". Hún var svo endurútgefin árið 2011 í endurskoðaðri þýðingu Þorsteins og nefndist þá "Uppsprettan".
6. maí

6. maí er 126. dagur ársins (127. á hlaupári) samkvæmt gregoríska tímatalinu. 239 dagar eru eftir af árinu.

Atburðir.
Óðinn Valdimarsson syngur Einsi kaldi úr Eyjunum

Óðinn Valdimarsson syngur Einsi kaldi úr Eyjunum er 45-snúninga hljómplata gefin út af Íslenzkum tónum árið 1959. Á henni syngur Óðinn Valdimarsson fjögur lög með Atlantic kvartettinum, þar á meðal hið vinsæla "Einsi kaldi úr Eyjunum". Kvartettinn skipuðu Finnur Eydal, saxófónn, klarinett, bongótromma, Ingimar Eydal, píanó, harmonika, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á slagverk í tveimur laganna. Útsetning: Ingimar Eydal. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló. Prentun: ÞEGG.
Boðið upp í dans 2 - Samkvæmisdansar

Boðið upp í dans 2 - Samkvæmisdansar er 45-snúninga hljómplata gefin út af Íslenzkum tónum árið 1960. Á henni flytur hljómsveit Magnúsar Péturssonar níu lög. Platan er gefin út í samstarfi við dansskóla Hermanns Ragnars og aftan á plötuumslagi stendur að samkvæmisdansarnir á plötunni séu í réttu dans-tempói. Platan er hljóðrituð í mono. Hljóðritun fór fram í Ríkisútvarpinu. Umslagið var hannað hjá Amatörverslunninni ljósmyndastofu. Platan var pressuð hjá AS Nera í Osló.
Ragnar Bjarnason - Heyr mitt ljúfasta lag

Heyr mitt ljúfasta lag - Vertu sæl mey er 45-snúninga hljómplata gefin út af Íslenzkum tónum árið 1962. Á henni syngur Ragnar Bjarnason tvö lög með hljómsveit Svavars Gests. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
Jan Morávek og hljómsveit ásamt barnakór flytja 14 barnalög

14 barnalög er 45-snúninga hljómplata gefin út af Íslenzkum tónum árið 1962. Á henni syngja börn, meðal annars úr Landakotsskóla og Brákarborg, 14 barnalög með hljómsveit Jan Morávek. Jan útsetur lögin. Platan er hljóðrituð í mono. Upptaka: Ríkisútvarpið. Teikning á umslagi: Ó.T. Pressun: AS Nera í Osló.
Alfreð Clausen og Sigrún Ragnars - Fyrr var oft í koti kátt

Fyrr var oft í koti kátt er 45-snúninga hljómplata gefin út af Íslenzkum tónum árið 1963. Á henni syngja Alfreð Clausen og Sigrún Ragnars syrpu af eldri lögum við undirleik Jan Morávek en hann er einnig útsetjari. Platan er önnur af þremur plötum í röðinni "Tekið undir með Sigrúnu og Alfreð". Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
Sylwia Grzeszczak

Sylwia Karolina Grzeszczak (fædd árið 1989 í Poznań) er pólsk söngkona. Hún hefur gefið út tvær breiðskífur ásamt sex smáskífum frá þessum plötum. Fyrstu hjlómplötuna gaf hún út í samvinnu við pólska söngvarann Liber. Sólóplatan hennar sem kom út árið 2011 seldist mjög vel eftir að smáskífurnar „Małe rzeczy“ og „Sen o przyszłości“ náðu báðar fyrsta sæti á pólska topplistanum.
Soffía Karlsdóttir með tríói Aaage Lorange

Soffía Karlsdóttir með tríói Aage Lorange er 78-snúninga hljómplata gefin út af Íslenzkum tónum árið 1954. Á henni syngur Soffía Karlsdóttir lögin "Það er draumur að vera með dáta" og "Það sést ekki sætari mey" með tríói Aage Lorange. Aage leikur á píanóið, Þorvaldur Steingrímsson á fiðlu og Paul Bernburg á trommur. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Umfjöllun um lagið "Það er draumur að vera með dáta".

Þó að lagið "Það er draumur að vera með dáta" hafi náð miklum vinsældum sýndist sitt hverjum um innihald ljóðsins, en lagið var fyrst sungið í revíunni "Hver maður sinn skammt" frá 1941.
Mini

Mini er lítill smábíll sem framleiddur var af British Motor Corporation (BMC) og arftökum þeirra frá 1959 til 2000. Bíllinn er talinn tákn um breska menningu frá sjöunda áratugnum. Hönnun hans hafði áhrif á heila kynslóð bílahönnuða. Mini er framdrifinn sem sparar pláss þannig að 80% flatarmáls gólfsins má nota fyrir farþega og farangur. Sumir telja bílinn breska útgáfu af Volkswagen Bjöllu sem var jafn vinsæl og Mini í Norður-Ameríku. Árið 1999 var Mini kosinn annar áhrifamesti bíll 20. aldar en í fyrsta sæti var Ford T.

Bílahönnuðurinn Alec Issigonis teiknaði bílinn fyrir BMC en hann var framleiddur í verksmiðjum í Longbridge og Cowley á Englandi og í Sydney í Ástralíu og seinna í öðrum löndum. Þrjár nýjar útgáfur af Mini voru framleiddar og seldar á Englandi og voru ýmsar gerðir af þessum útgáfum, þar á meðal skutbíll, pallbíll, vörubíll og jeppi. Auk þessara gerða voru Mini Cooper og Cooper „S“ útgáfurnar, sem báðar voru sportbílar og vinsælar í rallakstri. Í fyrstu var Mini seldur undir merkjunum Austin og Morris en síðar varð Mini sér merki. Hann var seldur aftur undir merkinu Austin á níunda áratugnum.
Pund

Pund á við um ýmsa gjaldmiðla og mælieiningar:
Pavel Lisitsian syngur

Pavel Lisitsian syngur er 78-snúninga hljómplata gefin út af Íslenzkum tónum árið 1953. Á henni syngur Pavel Lisitsian tvö lög við píanóundirleik Tatjönu Kravtsenko. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Tilurð plötunnar.

Armenski bariton-söngvarinn Pavel Lisitsian og píanóleikarinn Tatjana Kravsenko héldu nokkra tónleika á Íslandi á vegum MÍR í maí 1953. Þau fengu lofsamlega dóma fyrir flutning sinn og var upptöku af tónleikum útvarpað 31. maí 1953. Tage Ammendrup fór þess á leit við listamennina að leika inn á plötu í þessari ferð og var talið viðeigandi að flutt yrði eitt lag frá Armeníu og eitt íslenskt lag. "Rósin" eftir Árna Þorsteinsson varð fyrir valinu sem fulltrúi íslenskra sönglaga. Pavel starfaði í Bolshoi leikhúsinu í Moskvu frá 1940-1966.
Idi Amin

Idi Amin Dada Oumee (~1925 – 16. ágúst 2003) var forseti Úganda frá árinu 1971 til 1979. Valdatíð hans þótti einkennast af mikilli grimmd þar sem talið er að hundruð þúsundir Úgandabúar hafi verið pyntaðir og myrtir. Idi Amin stundaði markvissar kynþáttaofsóknir gegn þjóðarbrotum atsjólímanna, langómanna og fleirum.

Amin komst til valda með valdaráni gegn stjórn Miltons Obote árið 1971. Bretar voru fegnir því að losna við Obote, sem var einræðisherra og lítt hallur undir hagsmuni Breta. Amin átti hins vegar ekki eftir að reynast skárri. Á alþjóðasviðinu varð Amin fljótt frægur fyrir mjög sérviskulega hegðun og fjölmörg kjánaleg ummæli. Þegar Bretar riftu stjórnmálasambandi við Úganda árið 1977 lýsti Amin því yfir að hann hefði „sigrað“ Breta og gaf sjálfum sér titilinn „sigrari breska heimsveldisins“. Undir lok valdatíðar Amins var titill hans í heild sinni: „Hans æruverðuga hátign, forseti til lífstíðar og ofursti Al Hadjí, Doktor Idi Amin, VC, DSO, MC, drottnari allra lifandi skepna og fiska sjávarins og sigurvegari breska heimsveldisins í Afríku og sérstaklega í Úganda“.

Amin hafði undarlegt dálæti á Skotlandi og hann lýsti því yfir að hann væri hinn ókrýndi „síðasti konungur Skotlands“. Öll þessi uppátæki leiddu til þess að utan Úganda var helst litið á Amin sem eins konar ofvaxið barn; meinlausan trúð sem varla bæri að taka alvarlega. Þessi trúðsímynd skyggði nokkuð á skelfileg mannréttindabrot sem viðgengust undir stjórn Amins í Úganda.

Árið 1978 hóf Amin innrás í Tansaníu með herstuðningi frá Muammar Gaddafi. Úgandski herinn bað afhroð í átökunum við Tansaníuher og svo fór að Tansanar gerðu gagnárás inn í Úganda. Tansanar hertóku Kampala og ráku Amin á flótta. Amin slapp til Líbíu en settist síðar að í Sádi-Arabíu, þar sem hann bjó til dauðadags árið 2003.
Hljómsveitin Blágresi

Blágresi er íslensk hljómsveit. Hún er hugarfóstur Einars Más Guðmundssonar og Leifs Björnssonar, en þeir höfðu oft rætt um samstarf, og hófst það loks fyrir alvöru sumarið 2009, í hópinn bættust Daníel Auðunsson og Tinna Marína Jónsdóttir og hljómsveitin Blágresi varð til. Segja mætti að í lögum sveitarinnar sameinist ritsnilli Einars þjóðlaga skotinni tónlistinni, og úr verður nýstárleg þjóðlagatónlist.

Hvað ef himininn brotnar.

Hvað ef himinninn brotnar er fyrsta breiðskífa Blágresis. Hún var útgefin í febrúar 2012. Einar Már Guðmundsson samdi alla texta á skífunni, og eru þeir ýmist búnir til sérstaklega við lögin, eða unnir uppúr þegar útkomnum ljóðum hans. Tinna Marína fer fyrir sveitinni og syngur en lagasmíðar voru í höndum hljómsveitarmeðlima Blágresi, þeirra Leifs og Daníels. Einnig naut við fulltingis lagahöfundarins og gítarleikarans Konráðs Bartsch. Á skífunni er þó að finna einn gamlan húsgang í þjóðlagastíl frá upphafi 20. aldar sem leikinn er við ljóð Einars, en í tónlistinni á skífunni má einmitt greina sterk áhrif þjóðlagahefðar Norður Ameríku.
Sigfús Halldórsson - Játning

Sigfús Halldórsson syngur og leikur eigin lög er 78-snúninga hljómplata gefin út af Íslenzkum tónum árið 1953. Á henni syngur Sigfús Halldórsson tvö laga sinna "Játning" og "Við tvö og blómið" og leikur undir á píanó. Platan er hljóðrituð í mono. Upptaka: Norska útvarpið. Pressun: AS Nera í Osló.
Tígulkvartettinn syngur lög eftir Ágúst Pétursson

Tígulkvartettinn syngur lög eftir Ágúst Pétursson er 78-snúninga hljómplata gefin út af Íslenzkum tónum árið 1953. Á henni flytur Tígulkvartettinn lögin "Hittumst heil" og "Ég mætti þér" við undirleik Jan Morávek, Eyþórs Þorlákssonar og Erwin Koeppen. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Djúpið (kvikmynd)

Djúpið er íslensk kvikmynd frá árinu 2012 í leikstjórn Baltasars Kormáks. Handrit myndarinnar er lauslega byggt á samnefndu leikriti Jóns Atla Jónassonar sem innblásið var af þeim einstaka atburði þegar Guðlaugur Friðþórsson náði einn áhafnarmeðlima að bjarga lífi sínu eftir að Hellisey VE503 hvolfdi og sökk seint í mars 1984.

"Djúpið" var forsýnd á kvikmyndahátíðinni í Torontó í september 2012 þar sem hún hlaut lofsamlega dóma gagnrýnenda.
Jakob Hafstein - Lapi, listamannakrá í Flórens

Jakob Hafstein - Lapi, listamannakrá í Flórens er 78-snúninga hljómplata gefin út af Íslenzkum tónum árið 1954. Á henni syngur Jakob Hafstein tvö lög við undirleik hljómsveitar Carl Billich. Í laginu "Blómabæn" syngur Jakob tvíraddað. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Gamli salurinn í íþróttamiðstöðinni í Vestmannaeyjum

Gamli-salurinn er íþróttamannvirki í Vestmannaeyjum sem tilheyrir Íþróttamiðstöðinni í Vestmannaeyjum.

Gamli-salurinn er jafnframt keppnissalur handknattleiksdeildar ÍBV Íþróttafélags og körfuknattleiksfélags ÍBV.

Salurinn er partketlagður og í honum er aðstaða fyrir handbolta, körfubolta, blak og badminton.

Forsaga.

Uppbygging Vestmannaeyjakaupstaðar eftir eldgosið á Heimaey 1973 var gífurlegt verk,

enda bærinn illa leikinn eftir beljandi

vikurregn og hraunslettur, sem grandað höfðu og skemmt mannvirki í

bænum. &lt;br&gt;

Af íþróttamannvirkjum hvarf

sundlaugin gamla austur á Urðum

undir hraun, og bygging nýrrar sundlaugar var því aðkallandi verkefni í

endurreisn bæjarfélagsins. Fljótlega

kom upp sú hugmynd að láta nú slag

standa og byggja ekki aðeins nýja

sundlaug heldur íþróttahöll, þar sem

sundlaug og íþróttasalur í fullri,

löglegri stærð yrðu undir sama þaki.

Þessi hugmynd var ennfremur þeim

mun eftirsóknarverðari, þar sem báðir

skólarnir í Eyjum, Barnaskólinn og

Gagnfræðaskólinn, voru komnir í

mikil þrot með húsnæði fyrir gos og

fengju þar með leikfimisalina til

annarra nota, ef af byggingu íþróttahúss yrði. Ráðamenn íþrótta- og

skólamála í landinu féllust á endanum,

eftir mikið þref og þras, á röksemdir

Eyjamanna fyrir byggingu stórs

íþróttahúss. &lt;br&gt;

Var því valinn staður í

svokallaðri Brimhólalaut í jaðri vesturbæjarins nálægt nýjustu íbúðarsvæðunum. Leitað var tilboða innanlands og utan og ákveðið að kaupa

danskt hús, þar sem byggingartíminn

yrði stuttur, enda þörfin mjög brýn

fyrir þúsundir íbúa, sem þyrptust nú á

heimaslóðir eftir vetur- eða vetrasetu á

fastalandinu. Hófust framkvæmdir við

húsið árið 1975, og gekk verkið hratt

og örugglega fyrir sig.

Íþróttahúsið við Brimhóla var formlega opnað á árinu 1976, þegar íþróttasalurinn var tilbúinn í kjölfar sundlaugarinnar.

Endurnýjun.

Salurinn fékk andlitslyftingu sumarið 2008, þegar dúkur var fjarlægður og parket var sett í staðinn.
I am

I am er fyrsta breiðskífa Selmu Björnsdóttur sem kom út í nóvember 1999. Platan fór beint á topp íslenska vinsædarlistans þegar hún kom út og eyddi þar sex vikum í fyrsta sæti. "I am" var söluhæsta íslenska hljómplata ársins 1999 og seldist í yfir tíu þúsund eintökum.

Gagnrýni.

Þegar platan kom út fékk hún misjafna dóma. Eggert Thoroddsen, gagnrýnandi fyrir Morgunblaðið, hrósaði Selmu og sagði að hún „syngur mjög vel á plötunni. Rödden er sannfærandi, hvort sem hún er að syngja ballöður eða hröð lög.” Hinsvegar gagnrýndi hann plötuna því honum fanns vanta „tilfinningalega einhverja heildarmynd á hana og hið hraða vinnsluferli [hennar] er merkjanlegt á lokaútkomunni og er henni til vansa.”
Kapalsjónvarp

Kapalsjónvarp er kerfi þar sem sjónvarpsþættir eru sendir í gegnum samása kapla. Kapalsjónvarp er andstæðan við jarðsjónvarp þar sem sjónvarpsmerki er varpað í gegnum loftið með útvarpsbylgjum og svo móttekið af loftneti sem er tengt sjónvarpi. Auk sjónvarpsþátta má senda útvarpsþætti og internet- og símaþjónustu í gegnum þessa kapla. Merkið getur verið annaðhvort hliðrænt eða stafrænt.
1244

Árið 1244 (MCCXLIV í rómverskum tölum)

Á Íslandi.

Fædd

Dáin

Erlendis.

Fædd

Dáin
Queen Latifah

Dana Elaine Owens (f. 18. mars 1970) er bandarísk leikkona.
Dar es Salaam

Dar es Salaam (دار السلام), áður Mzizima, er stærsta borg Tansaníu og fyrrum höfuðborg landsins. Íbúafjöldi var áætlaður tvær og hálf milljón árið 2003. Borgin er hafnarborg við Indlandshaf, aðalhöfn Tansaníu og höfuðstaður samnefnds héraðs. Þaðan eru fluttar út vörur eins og kaffi, baðmull, sísaliljuhampur og húðir.

Frá 1973 hefur staðið yfir flutningur höfuðborgar Tansaníu til Dódómu sem er meira miðsvæðis. Enn er flutningnum ekki að fullu lokið og Dar es Salaam er enn helsta borg Tansaníu.

Árið 1998 var bandaríska sendiráðið í Dar es Salaam sprengt í loft upp. Al-Kaída lýsti ábyrgð á sprengingunum.
Nathan Lane

Joseph Lane (f. 3. febrúar 1956 í Jersey City, New Jersey) er bandarískur leikari.
Jonathan Lipnicki

Jonathan William Lipnicki (f. 1990) er bandarískur leikari.
Wendy Schaal

Wendy Schaal (f. 1954) er bandarískur leikari.
King Moody

Robert „King“ Moody (f. 1929, d. 2001) var bandarískur leikari.
Chinguetti

Chinguetti (arabíska: شنقيط) er bær í norðvesturhluta Máritaníu á Adrarhásléttunni austan við bæinn Atar.

Bærinn var stofnaður við lok 13. aldar sem miðstöð í Saharaversluninni og var orðinn að helstu menningarmiðstöð svæðisins eftir upphaf 17. aldar.

Helstu byggingar eru moskan, virki frönsku útlendingaherdeildarinnar og hár vatnsturn.

Bærinn var settur á heimsminjaskrá UNESCO árið 1996.
Andremma

Andremma eða andfýla nefnist þegar slæm lykt er við útöndun.
Messeturm

Messeturm er skýjakljúfur í Frankfurt am Main sem er 257 m að hæð. Byggingin var vígð þann 1990.
Ernie Sabella

Ernest „Ernie“ Sabella (f. 19. september 1949 í Westchester County, New York) er bandarískur leikari.
Fred Tatasciore

Frederick „Fred“ Tatasciore er bandarískur leikari.
Ríkissjónvörp í Evrópu

"Laupur" getur átt við